Interessant hoe die HAT gesuiwer is om meer politiek korrek te wees! (Of meer Godvresend, soos Gloudina dit miskien sou stel.) HAT (Derde uitgawe, 1994) sv. "korrelkop": Rusiemakerige, opvlieënde persoon: skoorsoeker: /Dit moet swaar wees om met so 'n korrelkop saam te lewe/. V: /Die vrou het 'n goeie verstand gehad...maar die man was 'n regte korrelkop en onbeskof/ (1Sam. 25:3 NV). HAT (Tweede uitgawe, 1979) sv. "korrelkop": 1. Rusiemakerige,opvlieënde persoon; skoorsoeker. 2. Ook korreltjieskop, kop met bossies inmekaargedraaide hare (peperkorrels) soos die van Bantoes e.a.; ook, iemand met sulke hare. WAT gee ook albei betekenisse soos die ouer HAT - met, natuurlik, vele voorbeelde uit die literatuur. Groete, Leendert